open-index/open-wikipedia-markdown huggingface dataset:
Մեգաբատես

**Մեգաբատես** (), պարսից զորքի հրամանատար մ․թ․ա․ 6-րդ դարի ավարտին և 5-րդ դարի սկզբին։ Ըստ Հերոդոտոսի՝ նա Դարեհի և նրա եղբոր՝ Արտափրենեսի՝ Լիդիայի սատրապի զարմիկն էր։

Ըստ Հերոդոտոսի աշխատության՝ Մեգաբատեսը ավելի շատ հայտնի է մ․թ․ա․ 499 թվականին Արիստագորասի հետ միասին դեպի Նաքսոս կատարած անհաջող արշավանքի համար։ Արիստագորասի և 200 նավերի հետ միասին նա Դարեհ I Մեծի կողմից ուղարկվում է Էգեյան ծովում գտնվող փոքրի կղզին՝ Նաքսոսը, պարսից տիրապետությանը ենթարկելու։

Հերդոտոսոը կարծիք է հայտնում, որ այս արշավանքը 4 ամիս տևած պաշարումից հետո ձախողվել է Արիստագորասի և Մեգաբատեսի միջև տեղի ունեցած վեճի պատճառով, որի պատճառը մի նավապետի անուշադրությունն էր։ Երբ Մեգաբատեսը նավերից մեկի վրա պահակակետը դատարկ է գնում, նա որոշում է պատժել նավապետին, ինչին դեմ է դուրս գալիս Արիստագորասը և նրանց միջև վեճ է տեղի ունենում, ինչի արդյուքնում Մեգաբատեսը զայրանում էր և նաքսոսցիներին տեղյակ պահում սպասվող պաշարման մասին։ Արդյունքում նաքսոսցիները մեծ թվով պաշար են հավաքում և ամրացնում իրենց ամրոցը, ինչը թույլ է տալիս դիմանալ 4 ամիս տևող պաշարմանը։ Համարվում է, որ Մեգաբատեսը դեպի Նաքսոս տեղի ունեցած վեճի համար ձգտում էր խայտառակել Արիստագորասին պարսկական դատարանի առջև։

Մեգաբատեսը գնացել է իր ավագ եղբոր հետքերով և դարձել Փռյուգիայի սատրապ։

Նրա որդիներից էր Մեգաբազոսը։

## Տես նաև

*Նաքսոսի պաշարում (մ․թ․ա․ 499)

## Ծանոթագրություններ

Կատեգորիա:Մ.թ.ա. 5-րդ դարի մահեր
Կատեգորիա:Մ․թ․ա․ 6-րդ դարի ծնունդներ
Կատեգորիա:Աքեմենյաններ
Կատեգորիա:Փռյուգիայի սատրապներ
Կատեգորիա:Աքեմենյան ադմիրալներ
Կատեգորիա:Դարեհ I-ի ընտանիք
Կատեգորիա:Դարեհ I-ի պաշտոնյաներ
Գարուն (նկար, Արչիմբոլդո)

**«Գարուն»** (), իտալացի նկարիչ Ջուզեպպե Արչիմբոլդոյի (, 1527-1593) նկարներից, ստեղծված 1573 թվականին։ Նկարված է կտավի վրա, յուղաներկով։ Այսօր ցուցադրվում է Լուվրի թանգարանում։ Չափեր` 76 х 64 սմ։

## Նկարգրություն
«Գարունը» այլաբանական նկար է` Արչիմբոլդոյի «Տարվա եղանակները» շարքից։  Այն խորհրդանշում է երիտասարդությունը` երեք նմանատիպ նկարների հետ միասին («Ամառ», «Աշուն», «Ձմեռ»։ Գարնան կերպարը լիարժեք է դառնում ծաղիկներով և տերևներով։ Նկարն արվել է մուգ հագեցած ֆոնով, որը պատկերը դարձրել  է առավել գեղեցիկ և լուսավոր։ Գարունը հանդերձներում ներկայացնում է այդ ժամանակի նորաձևությունը։ Չափազանց զարդարված հանդերձը` բարձր օձիքով` ձևավորված  բազմազան տերևներով, հիրիկնիներով և վայրի հատապտուղներով։ Օձիքը նկարված է եղել գարնանային սպիտակ ծաղիկներով։ Մազերը հավաքված են բազմազան ծաղիկներից և նման է խճանկար փնջի։ Սանրվածքը պսակում է մեծ սպիտակ շուշանը` մաքրության խորհրդանիշը։  Նրա դեմքը կազմված է մանր սպիտակ և լուսավոր վարդագույն ծաղիկներից Այտերի և կզակի փոխարեն կարմիր վարդեր են։ Նրա շուրթերը արված են վառ ծաղկաթերթերից, քիթը և բերանը արված են չբացված շուշաններից, ականջը` կարմիր կամելիաներից։ Պատկերը ավարտում է ծաղկային հանդերձանքը։ Հավանաբար հարդարված շրջանակը ավելացվել է  XVII դարում.

## Պատմություն
Արչիմբոլդոն իր անսովոր ստեղծագործությունն արել է Մաքսիմալիան II-ի ժամանակ։ Նկարիչը այն որպես նվեր է ստեղծել Մաքսիմալիան II-ի համար։ Որպես գնահատանք վարպետին` Մաքսիմալիանը մասնակցում է 1571 թվականի փառատոնին Արչիմբոլդոյի ղեկավարությամբ»։

## Նկարներ «Տարվա եղանակները» շարքից

Պատկեր:Arcimboldo - Les saisons - L'été.jpg|Ամառ, 1573 թվական, Լուվր
Պատկեր:Arcimboldo - Les saisons - L'hiver.jpg|Ձմեռ, 1573 թվական, Լուվր


## Ծանոթագրություններ

Կատեգորիա:1573 նկարներ
Կատեգորիա:Դիմանկարներ
Կատեգորիա:Իտալիայի արվեստ
Կատեգորիա:Լուվրի նկարներ
Կատեգորիա:Նկարներ այբբենական կարգով
Կատեգորիա:Ջուզեպպե Արչիմբոլդոյի նկարներ
Պատրիկ Շամուազո

**Պատրիկ Շամուազո** (, ), ծագումով Մարտինիկայից ֆրանսիացի գրող, էսսեիստ, սցենարիստ։

## Կենսագրություն
Պատրիկ Շամուազոն ծնվել է 1953 թվականի դեկտեմբերի 3-ին Ֆոր դե Ֆրանսում (Մարտինիկա)։ Փարիզում  սովորել  է տնտեսագիտություն և իրավաբանություն, որից հետո վերադարձել է հայրենիք՝ ոգեշնչված կրեոլական մշակույթի վերաբերյալ Էդուար Գլիսանի գաղափարներով, հետաքրքրվել է Մարտինիկայի անհետացող ազգություններ էթնոգրաֆիայով։

1986 թվականին նշել է նորամուտը որպես վիպասան՝ լույս ընծայելով «Յոթ վշտերի ժամանակագրություն» վեպը։  1992 թվականից հետո, ստանալով Գոնկուրյան գրական մրցանակ «Տեքսակո» վեպի համար, նա ամբողջովին նվիրվել է գրական գործունեությանը։

## Ընտրյալ ստեղծագործություններ
* *Maman Dlo contre la fée Carabosse* (1981, հեքաթ-պիես)
* *Chronique des sept misères* (*Յոթ վշտերի ժամանակագրություն*, 1986, վեպ)
* *Solibo magnifique* (1988, վեպ)
* *Au temps de l’antan* (1988, կրեոլական հեքիաթներ)
* *Martinique* (1990, էսսե)
* *Éloge de la créolité* (1989, ծրագրային էսսե՝ նվիրված կրեոլյան ինքնությանը, համահեղինակներ՝ Ժան Բեռնաբե և Ռաֆայել Կոնֆյան)
* *Lettres créoles: tracées antillaises et continentales de la littérature, Haïti, Guadeloupe, Martinique, Guyane ([[1635]]—[[1975]])* (1991,  էսսե, համահեղինակ՝ Ռաֆայել Քոնֆյան)
* *Texaco* (1992, վեպ, Գոնկուրյան մրցանակ)
* *Une Enfance créole 1, Antan d’enfance* (1993, «Կրեոլյան մանկություն» ինքնակենսագրական եռագրության առաջին մասը, Prix Carbet de la Caraïbe)
* *Guyane: Traces-Mémoires du bagne* (1994, էսսե)
* *Une enfance créole 2, Chemin d'école* (1994, ինքնակենսագրական եռագրության երկրորդ մասը)
* *Écrire en pays dominé* (1997, էսսե)
* *L’Esclave vieil homme et le molosse* (1997, պատմվածք)
* *Elmire des sept bonheurs: confidences d’un vieux travailleur de la distillerie Saint-Etienne* (1998, համահեղինակ)
* *Métiers créoles: tracées de mélancolie* (2001, էսսե, համահեղինակ)
* *Biblique des derniers gestes* (2002, վեպ)
* *Une enfance créole 3, À bout d’enfance* (2005, ինքնակենսագրական եռագրության եզրափակիչ մասը)
* *Un dimanche au cachot* (2007, վեպ)
* *Quand les murs tombent; l’identité nationale hors-la-loi?* (2007, էսսե, համահեղինակ` Էդուար Գլիսան)
* *Les neuf consciences du Malfini* (2009, վեպ)
* *L'Empreinte à Crusoé* (2012, վեպ)

## Ծանոթագրություններ

## Գրականություն
* Milne L. Patrick Chamoiseau: espaces d’une écriture antillaise. Amsterdam: Rodopi, 2006
* McCusker M. Patrick Chamoiseau: recovering memory. Liverpool: Liverpool UP, 2007
* Les tremblements du monde: écrire avec Patrick Chamoiseau. Lyon: A plus d’un titre, 2009

## Արտաքին հղումներ
* Կենսագրություն, մատենագրություն, հղումներ 
* մատենագրություն, քննադատություն 
* Պատրիկ Շամուազոն IMDB կայքում

Կատեգորիա:20-րդ դարի ֆրանսիացի վիպասաններ
Կատեգորիա:Գոնկուրյան մրցանակի դափնեկիրներ
Կատեգորիա:Ֆրանսիացի գրողներ
Կատեգորիա:Ֆրանսիացի սցենարիստներ
Սիրան Ավետիսյան

**Սիրան Հայկի Ավետիսյան**, , հայ քաղաքական և պետական գործիչ, իրավաբան, ԱՀ արդարադատության նախարար։

## Կենսագրություն
Սիրան Ավետիսյանը ծնվել է 1984 թվականի ապրիլի 18-ին, Ստեփանակերտ քաղաքում։ 2001-2006 թթ. սովորել է Արցախի պետական համալսարանի իրավաբանական ֆակուլտետում` գերազանցությամբ։

## Աշխատանքային գործունեությունը
*2006 թվականին աշխատել է Ստեփանակերտի թիվ 11 միջնակարգ դպրոցում և դասավանդել «Իրավունք» առարկան։ Նույն թվականին համատեղությամբ դասախոսել է «Մեսրոպ Մաշտոց» համալսարանում։
*2008 թվականի հուլիսի 1-ից աշխատել է ԱՀ Գերագույն դատարանում` որպես դատավորի օգնական։
*2010-2017 թթ. նշանակվել է ԱՀ դատական դեպարտամենտի անձնակազմի կառավարման և կազմակերպման բաժնի պետ։
*2017-2020 թթ. զբաղեցրել է ԱՀ արդարադատության նախարարի տեղակալի պաշտոնը։
*2020 թվականի հունիսի 4-ին ԱՀ նախագահի հրամանագրով նշանակվել է ԱՀ արդարադատության նախարար։

## Ծանոթագրություններ

Կատեգորիա:Արցախի պետական համալսարանի շրջանավարտներ
Կատեգորիա:Հայ իրավաբաններ
Կատեգորիա:Հայ պետական գործիչներ
Կատեգորիա:Հայ քաղաքական գրողներ
Airbnb

**Airbnb** (), օնլայն հարթակ՝ ամբողջ աշխարհում կարճաժամկետ վարձակալության, մասնավոր բնակարաններ առաջարկելու և գտնելու համար։

## Կոնցեպցիա
Airbnb-ից օգտվողները հնարավորություն ունեն ճանապարհորդներին վարձակալությամբ տրամադրել իրենց բնակարանն ամբողջությամբ կամ մասնակի։ Կայքը հարթակ է տրամադրում տանտիրոջ ու հյուրի միջև կապի հաստատման համար, ինչպես նաև՝ պատասխանատու է փոխհամաձայնության համար։ Airbnb-ն կացարան է առաջարկում աշխարհի 65.000 քաղաքներում 191 երկրից։ 2008 թվականի օգոստոսին հիմնադրումից հետո մինչև 2017 թվականի ապրիլ Airbnb կայքի միջոցով կացարան է գտել ավելի քան 150 միլիոն մարդ։ Իր գործունեության համար կայքը վերցնում է որոշակի տոկոս՝ տանտիրոջից գումարի 3 տոկոսը, իսկ պատվիրողից՝ 6-12 տոկոսը (ըստ 2017 թվականի ապրիլի տվյալների)։

## Պատմություն
thumb|Airbnb-ի գրասենյակը Տորոնտոյում
Airbnb-ն (ի սկզբանե՝ AirBed&Breakfast, «փչած ներքնակ և նախաճաշ») հիմնադրվել է 2008 թվականի օգոստոսին, Սան Ֆրանցիսկոյում։ Դրա հիմնադիրները Բրայան Չեսքին, Ջո Գեբբիան և Նեյթան Բլեչարզիկն են։ Ի սկզբանե ֆինանսավորումն ստացվում էր Y Combinator բիզնես-ինկուբատորից։ Ավելի ուշ Greylock Partners-ը, Sequoia Capital-ն և Էշթոն Քաթչերը նույնպես ներդրում են կատարել ընկերությունում։

Հիմնադրումից մինչև 2017 թվականի ապրիլ նախագծում կատարվել է մոտ 3.4 միլիարդ դոլար ներդրում։ Ներդրողներից մեկը դարձել է ռուս գործարար Յուրի Միլների DST Global հիմնադրամը։

Բացի Սան Ֆրանցիսկոյի գլխամասից, ընկերությունն ունի 10 տարածաշրջանային գրասենյակներ Բարսելոնայում, Բեռլինում, Համբուրգում, Կոպենհագենում, Լոնդոնում, Միլանում, Փարիզում, Սան Պաուլոյում, Սինգապուրում և Սիդնեյում։

## Անվտանգություն
Airbnb-ի օգտագործողների պրոֆիլները (ինչպես հյուրերինը, այնպես էլ՝ հյուրընկալներինը) պարունակում են վարկանիշ, խորհուրդներ և ակնարկներ, որոնք թողնում են այլ օգտատերեր։ Օգտատերերի անձը կարող է հաստատվել սոցիալական ցանցերում պրոֆիլների միջոցով։ Կայքը հնարավոորություն է տալիս տանտիրոջն ու պոտենցիալ հյուրին առանձին շփվել՝ պատվերն իրականացնելուց առաջ։

Պատվիրման համար վճարումը կատարվում է Airbnb կայքի միջոցով, գումարը պահվում է ընկերության կողմից 24 ժամ՝ հնարավորություն տալով հյուրին համոզվել, որ կացարանը համապատասխանում է նկարագրությանն ու լուսանկարներներին, որից հետո միայն գումարը փոխանցվում է տանտիրոջը։

Այցելությունն ավարտելուց հետո հյուրն ու տանտերը կարծիք են թողնում միմյանց մասին և գնահատում են իրար՝ ըստ որոշակի չափանիշների, ինչն արդյունքում ձևավորում է նրանց երկուսի վարկանիշը։ Առցանց վարկանիշի կառավարման նմանատիպ համակարգ է օգտաործում նաև Իբէյ ինտերնետ աճուրդը։

## Ծանոթագրություններ

Կատեգորիա:IOS-ի ծրագրային ապահովում
Կատեգորիա:ԱՄՆ-ի կայքեր
Կատեգորիա:Ամերիկյան ընկերություններ
Կատեգորիա:Անդրոիդի ծրագրային ապահովում
Կատեգորիա:Բազմալեզու կայքեր
Կատեգորիա:Համացանցային ընկերություններ
Կատեգորիա:Հյուրընկալության ոլորտ
Սիրո Ալեգրիա

**Սիրո Ալեգրիա** (), պերուացի լրագրող, գրող։

## Կենսագրություն
Ծնվել է սպիտակամորթ հողատերերի ընտանիքում, բայց իրեն հնդկացի էր համարում։ Ծննդյան իրական տարեթիվը համարվում է 1908 թվականը, բայց քանի որ նրա ծնունդը  գրանցվել  է մեկ տարի անց, հետևաբար բոլոր փաստաթղթերում նշվում է 1909 թվականը։

Հրատարակվել սկսել է 1927 թվականից։ 1934 թվականից, որպես աքսորյալ, ապրել է Չիլիում։

Մահացել է 1967 թվականի փետրվարի 17-ին, Պերուի մայրաքաղաք Լիմայում։

Թաղված է  Պաստոր Մատիաս Մաեստրո գերեզմանատանը։
|left|thumb|220px|Սիրո Ալեգրիայի գերեզմանը
Նա թողել է մի քանի անավարտ վեպեր և մի քանի չհրատարակված հեքիաթներ, որոնք հրատակվել են նրա այրու՝ Դորա Վարոնային կողմից, որը նրա կենսագիրն էր և ստեղծագործական ժառանգության հետազոտողը։ Հեղինակի կյանքի ընթացքում հրատարակվել են  «Ոսկե օձը» (1935)(, որը թարգմանվել է ռուսերեն  1970 թվականին), «Քաղցած շներ» (1939) (, ռուսերեն թարգմանությունը 1970 թվականին), «Մեծ և օտար աշխարհում» (1941) (, ռուսերեն թարգմանությունը 1944 թվականինին)։

## Ծանոթագրություններ

## Արտաքին հղումներ
*New York Times obituary, February 17, 1967
*Ciro Alegría Biographical sketch Municipalidad Provincial Sánchez Carrión, n.d., in Spanish
*"Broad and Alien is the World" - Merlin Press 

Կատեգորիա:20-րդ դարի գրողներ
Կատեգորիա:20-րդ դարի լրագրողներ
Կատեգորիա:20-րդ դարի տղամարդ գրողներ
Կատեգորիա:Իսպանալեզու գրողներ
Կատեգորիա:Պերուացի բանաստեղծներ
Կատեգորիա:Պերուացի գրողներ
Կատեգորիա:Պերուացի թարգմանիչներ
Կատեգորիա:Պերուացի լրագրողներ
Կատեգորիա:Պերուացի հասարակական գործիչներ
Կատեգորիա:Պերուի քաղաքական գործիչներ
Սիրային նամակ

[250px|մինի|աջից|Վերմեեր, ''[Սիրո նամակ (նկար)|Սիրո նամակ*, 1668 թվական]]
*'Սիրային նամակ*', նամակ, որի հիմնական թեման, առարկան [[սեր]]ն է։ Սիրային նամակագրությունը կարող է լինել ինչպես տղամարդու և կնոջ միջև, այնպես էլ երկու տղամարդկանց կամ երկու կանանց (20-21-րդ դարերում երկու տղամարդկանց կամ երկու կանանց միջև ռոմանտիկ նամակագրությունը կարող է նշանակել, որ նրանք [[Համասեռականություն|համասեռական]] զույգ են, սակայն 18-19-րդ դարերում ռոմանտիկ սիրահարվածությունը միշտ չի ենթադրել սեքսուալ ենթատեքստ)։ Սիրային նամակներով փոխանակվել են բազմաթիվ պատմական անձինք։ Սիրային նամակը բազմաթիվ գրական ստեղծագործությունների դիպաշարի հիմնական մասն է կազմում։ Կապված [[համացանց]]ի զարգացման հետ՝ սիրային նամակագրությունը ծանոթության կայքերում դարձել է զանգվածային երևույթ։

== Նամակագրություն SMS-ի միջոցով ==
Համաձայն *AMR Interactive'' ընկերության հարցման, որը կատարվել է ավստրալիական ապահովագրական ոլորտի համար, SMS հաղորդագրությունը որոշիչ դեր են ունեցել երիտասարդ ավստրալիացիների մեկ քառորդի սիրային կյանքում։ Ուսումնասիրողները հարցում են անցկացրել 18-25 տարեկան հազարից ավելի երիտասարդների շրջանում։ Պարզ է դարձել, որ հարցվածների 34 %-ը՝ հիմնականում կանայք, ուղարկել են սեքուալ բնույթի տեքստային հաղորդագրություններ։ Սիրահարների ծանոթությունը տեղի է ունեցել հետևյալ ձևերով՝ ընկերների կամ ընտանիքի հետ հյուրընկալությամբ (35 %), ուսումնական հաստատություններում (17 %), համացանցով (11 %)։

SMS-ի միջոցով ռոմանտիկ հաղորդագրություններ ուղարկելու սիրահարների համար ստեղծվել են սիրային թեմաներով կարճ ուղերձների ամբողջ պահոցներ։ Առաջարկվում են հետևյալ տիպի հաղորդագրություններ. «Ես ոստիկանությունում եմ։ Ինձ բռնել են և գործ բացել։ Պատճառը՝ շատ գեղեցիկ եմ։ Բոլոր հանցանշանները նրանց ձեռքում են։ Ես խուճապի մեջ եմ։ Օգնի՛ր», կամ «Եվս մեկ անգամ շնորհավոր ծնունդդ։ Սիրող ամուսին։ Ոչ, շատ սիրող ամուսին»։
## Ինքնասպանների գրություններ
Ինքնասպանների մահառաջի գրությունները բավականին հաճախ նվիրված են լինում սիրո թեմային։ Այդպիսի երկտողներ վերլուծության են ենթարկվել հետազոտությունների ժամանակ, որի ընթացքում մասնագետները դիտարկել են 262 ինքնասպանների նամակներ։ Պարզ է դարձել, որ երիտասարդ տղամարդ ինքնասպանները կանանցից հաճախ են գրում դժբախտ սիրո մասին և ավելի հազվադեպ՝ այլ հանգամանքների։ Ավագ տարիքի ինքնասպանները սիրո մասին գրում են առավել հազվադեպ։
## Կինոֆիլմեր
* Տուն լճի մոտ
* Թանկագին Ջոն
## Ծանոթագրություններ

Կատեգորիա:Սեր
Կատեգորիա:Նամակներ
Կատեգորիա:Գրական ժանրեր
Կատեգորիա:Կապ
Կատեգորիա:Շփում
Անտուան Պևզներ

**Անտուան Պևզներ** (, իսկական անունը՝ Նոթա Պևզներ, ), ռուս և ֆրանսիացի նկարիչ և քանդակագործ։

Նաում Գաբոյի ավագ եղբայրը։

## Կենսագրություն
Ծնվել է ճարտարագետների ընտանիքում։ 1909 թվականին ավարտել է Կիևի գեղարվեստական ուսումնարանը։ Նույն թվականին ընդունվել է Սանկտ Պետերբուրգի գեղարվեստի ակադեմիա, սակայն երեք ամիս անց հեռացվել է հրեաների համար սահմանված սահմանափակումների պատճառով։ 1909-1911 թվականներին ապրել է ծնողների մոտ՝ Բրյանսկում։ 1911 թվականին գալիս է Փարիզ, որտեղ ծանոթանում է Ա.Արխիպենկոյի և Ամեդեո Մոդիլիանիի հետ։ Եղբոր՝ Նաումի հետ, 1915 թվականից աշխատել է Քրիստիանիայում(Օսլո)։

Փետրվարյան հեղափոխությունից հետո՝ 1917 թվականի գարնանը, եղբայրները վերադարձել են Ռուսաստան։ Մասնակցել են գեղարվեստական կյանքին, Մոսկվայում ցուցահանդես կազմակերպել Գ. Կլուցիսի հետ, հրապարակել են «Իրատեսական հրովարտակ»-ը (1920)՝ կոնստրուկտիվիզմի առաջին հրովարտակներից մեկը։

1923 թվականին Պևզները լքել է Խորհրդային Ռուսաստանը և հետևելով եղբորը` տեղափոխվել Բեռլին, որտեղ ծանոթացել է Մարսել Դյուշանի և Կատերինա Դրեյերի հետ, ապա նույն թվականին տեղափոխվել Փարիզ։ 1927 թվականին եղբայրները Դյագիլևի համար բեմադրել են Անրի Սոգեի «Կատու» բալետը։

1946 թվականին եղել է Նոր իրողությունների սրահի կազմակերպիչներից մեկը, ապա՝ փոխնախագահը և  նախագահը։ Մասնակցել է 1958 թվականի Վենետիկի Բիենալեին, «documenta» (Կասել) առաջին և երկրորդ ցուցահանդեսներին։ Զարգացնելով կոնստրուկտիվիզմի գաղափարները՝ հանգել է կինետիկ արվեստին («Դինամիկ նախագծումը 30 աստիճանի անկյան տակ» Կարակաս(1950-1951),«Անհայտ քաղբանտարկյալի հուշարձան» (1955), այժմ՝ Թեյթ բրիտանական պատկերասրահում, Լոնդոն, «Թռչող հավք» Դետրոյթ (1955))։

## Պատկերասրահ

Պատկեր: 'Elan', welded bronze sculpture by Antoine Pevsner (Russian), 1953-58, Tel Aviv Museum of Art, Tel Aviv, Israel.jpg
Պատկեր: Denhaag kunstwerk derde en vierde dimensie.jpg
Պատկեր: Geneva Pevsner Construction spatiale.jpg
Պատկեր: Tombe d'Anton Pevsner (Sainte-Geneviève-des-Bois).jpg|Անտուան Պևզների շիրիմը


## Ծանոթագրություններ

## Գրականություն
* Giedion-Welcer С. Antoin Pevsner. Neuchatel: Griffon, 1961
* Dorival B. Le dessin dans l’oeuvre d’Antoine Pevsner. Paris: Collection Prisme, 1965
* Pevsner, 1884—1962: colloque international/ Jean-Claude Marcadé, ed. Villeurbanne: Art Édition ; Les Amis d’Antoine Pevsner, 1995
* Antoine Pevsner: catalogue raisonné de l'œuvre sculpté/ Elisabeth Lebon, Pierre Brullé, eds. Paris: Association «Les amis d’Antoine Pevsner»; Galerie-éditions Pierre Brullé, 2002
* Պևզներ Ալ.  «Ճամփեզրին», Մ. Իզմայլովո, 1992
* Լեյկինդ Օ. Լ., Մախրով Կ. Վ., Սևերյուխին Դ. Յ. «Արտասահմանյան ռուս նկարիչներ. կենսագրական բառարան» СПб: Նոտաբենե, 2000

## Արտաքին հղումներ
* Նաթան Պևզներ

Կատեգորիա:1884 ծնունդներ
Կատեգորիա:1962 մահեր
Կատեգորիա:Անձինք այբբենական կարգով
Կատեգորիա:Ապրիլի 12 մահեր
Կատեգորիա:Հունվարի 18 ծնունդներ
Կատեգորիա:Նկարիչներ այբբենական կարգով
Կատեգորիա:Ռուս նկարիչներ
Կատեգորիա:Ռուս քանդակագործներ
Կատեգորիա:Փարիզ քաղաքում մահացածներ
Կատեգորիա:Ֆրանսիացի նկարիչներ
Կատեգորիա:Ֆրանսիացի քանդակագործներ
Կատեգորիա:Ռուս արվեստագետներ
Օլգա Օնոյկո

**Օլգա Օնոյկո** (, ), ռուս ֆանտաստ գրող։ «Դեբյուտ» (2007) և երիտասարդ գրողին` Գիտական ֆանտաստիկայի Եվրոպական համայնքի խրախուսական (2009) մրցանակների դափնեկիր։

## Կենսագրություն
Օլգա Օնոյկան ծնվել է 1984 թվականի հուլիսի 21-ին, Մոսկվայում։ 2007 թվականին ավարտել է Մ. Մ. Իպոլիտով Իվանովի անվան պետական երաժշտամանկավարժական ինստիտուտը, «երաժշտագիտություն» մասնագիտությամբ։ Աշխատել է որպես երաժշտա-տեսաբանական դիսցիպլինի դասավանդող։

Իր դեբյուտը նշել է 2005 թվականին «Լենիզդատ» հրատարակչությունում «Գերակշռող ռասան» վեպով` Օլեգ Սերյոգին կեղծանվան տակ։ 2007 թվականին նույն հրատարակչությունում դուրս է գալիս վեպի շարունակությունը` «Վայրի նավահանգիստ» վերնագրով։

2007 թվականին Օլգա Օնոյկոյի երրորդ` «Վիրաբուժական միջամտում» վեպն ստացել է «Դեբյուտ» մրցանակը` «Ֆանտաստիկա» անվանակարգում։ Սա և սրանից հետո գրված գրքերը լույս են տեսել իրական ազգանվամբ։

2009 թվականին Օլգա Օնոյկոն Եվրոպայի գիտական ֆանտաստիկայի համայնքի կողմից (ESFS Encouragement Award) ստացել է խրախուսական մրցանակ` երիտասարդ հեղինակին։ Մրցանակի համար գրողին առաջադրել է Ուկրաինայի պատվիրակությունը։

## Մատենագրություն
### Վեպեր
* 2005 թվական` «Գերակշռող ռասան» 
* 2007 թվական` «Վայրի նավահանգիստ»
* 2007 թվական` «Վիրաբուժական միջամտում»
* 2009 թվական` «Շնորհազուրկ երեխաները»
* 2012 թվական` «Անունների ծով»

### Վիպակներ
* 2010 թվական` «Օդաչուն և աղջիկը»
* 2014 թվական` «Մեռելագուշակը»
* 2018 թվական` «Խրոնո վարդը»

### Պատմվածքներ
* 2007 թվական` «Տունը պարապուտի ետևում»
* 2008 թվական` «Կենսակերպ»
* 2009 թվական` «Կատարողը»
* 2012 թվական` «Մոսկվայի հյուսիսը»

## Մրցանակներ
* 2007 թվական` «Դեբյուտ» մրցանակ «Ֆանտաստիկա անվանակարգում»` «Վիրաբուժական միջամտում» վեպի համար
* 2009 թվական` ESFS Encouragement Award` Եվրոպայի գիտական ֆանտաստիկայի համայնքի մրցանակ
* 2011 թվական` «Ֆանտաստների օրեր Կիևում» ֆանտաստների փառատոնի մրցանակ` «Լավագույն Վիպակ» անվանակարգում` «Օդաչուն և աղջիկը» վիպակի համար
* 2013 թվական` «Ստրաննիկ» մրցանակ` «Լավագույն սյուժե» անվանակարգում` «Անունների ծով» վեպի համար

## Ծանոթագրություններ

## Գրականություն
* Людмила Вязмитинова. Творимая реальность. Журнал «Урал» 2011, №3

## Արտաքին հղումներ
* Պաշտոնական կայք 
* Էջը «Фантасты.ру» կայքում
* Էջը «Дебют» մրցանակի կայքում
* «Палитра реальности безгранична». Интервью Ольги Онойко Василию Владимирскому
* 

Կատեգորիա:21-րդ դարի ռուս գրողներ
Կատեգորիա:Ռուս գիտաֆանտաստիկ գրողներ
Պատմական հնչյունափոխություն

**Պատմական հնչյունափոխությունը** լեզվի զարգացման ընթացքում տարբեր պատճառներով որոշ հնչյունների կամ հնչյունախմբի վերածվելն է այլ հնչյունի կամ դրանց սղումը։ Այդ տեսակ հնչյունափոխությունը հիմնականում գործել է լեզվի զարգացման նախաաշխարհաբարյան շրջափուլում և ժամանակակից հայերենում չի գործում։

Ժամանակակից հայերենում կա հնչյունափոխության 3 տիպ՝ *դիրքային ([[շեշտ]]ի ազդեցությամբ կատարվող),* *փոխազդեցական և պատմական*։

Պատմական հնչյունափոխությունը կատարվել է մի քանի պատճառներով։

1․ Պատմական հնչյունափոխություն է կատարվել բառում հնչյունի գրաված դիրքի հետևանքով։ Պայմանավորված արտասանության թուլացմամբ կամ դադարով՝ հնչյունն այս դեպքում փոփոխման է ենթարկվել բառասկզբում և բառավերջում։

Սղվել են՝

ա) գրաբարի *Ի* վերջնահնչյունը․ *հիւսիսի-հյուսիս, տեղի-տեղ, արծուի-արծիվ*,

բ) գրաբարի *Յ* ձայնորդը բառավերջի *ա, ո* ձայնավորներից հետո․ *տղայ-տղա, երեկոյ-երեկո, քահանայ-քահանա, կաթսայ-կաթսա, շղթայ-շղթա*,

գ) գրաբարի *Ն* ձայնորդ վերջնահնչյունը գրաբարյան մի շարք միավանկ և բազմավանկ բառերում, ինչպես նաև բայանուններում․ *գառն-գառ, դուռն-դուռ, մուկն-մուկ, լուսանն-լուսան, ուսումն-ուսում, լուծումն-լուծում*։

Վերջիններիս *Ն*-ն վերականգնվում է հիշյալ բառերի թեքման, հոգնակի թվի կազմության և բառաբարդման ժամանակ․ *գառ-գառներ, գառնարած, դուռ-դռներ, դռնեդուռ, դռնապան, ուսում-ուսումնական, ուսումնասիրություն։*

2․ Գրաբարի բառասկզբի *Յ* հնչյունը ժամանակակից հայերենում դարձել է *Հ*․ *յիսուն-հիսուն, յիշել-հիշել, յիմար-հիմար, յարկ-հարկ, յար-հար (հար և նման), յարուցել-հարուցել*։

3․ Գրաբարի պատճառականի *–ուցան(ել)* ածանցը ժամանակակից հայերենում  դարձել է *–ց, -(ու)ց, -ցն*․ *խաղաղեցուցանել-խաղաղեցնել, մատուցանել-մատուցել, յարուցանել-հարուցել։*

4․ Կատարվել է հնչյունների միացում․ ա) խուլ պայթականը միացել է հաջորդ *Հ*-ին և վերածվել շնչեղի, նաև՝ բարդացում․ *սեպուհական-սեպհական-սեփական*, բ) պարզ հնչյունների վերածում բարդի․ *արտասուք-արցունք(տս-ց)*։

5․ Կատարվել է հնչյունների պարզեցում, երբ բառի մեջ բարդ հնչյունները վերածվում են պարզի․ *ծածանել-տատանել, սասանել*։

## Ծանոթագրություններ

Կատեգորիա:Ածանցներ
Կատեգորիա:Բառագիտություն
Կատեգորիա:Լեզվաբանություն
Կատեգորիա:Հայոց լեզու
Կատեգորիա:Հայոց լեզվի պատմություն
Կատեգորիա:Հնչյունաբանություն
Կատեգորիա:Ձևաբանություն
Զելայի ճակատամարտ (մ․թ․ա․ 47)

**Զելայի ճակատամարտ**, ռազմական բախում, որը տեղի է ունեցել Հուլիոս Կեսարի և Փառնակ II Պոնտացու միջև մ․թ․ա․ 47 թվականին։

## Նախապատմություն
Նեղոսի ճակատամարտում պտղոմեոսյան զորքերի դեմ տարած հաղթանակից հետո Կեսարը լքում է Եգիպտոսը և Սիրիայի, Կիլիկիայի ու Կապադովկիայի միջով շարժվում ընդդեմ Փառնակ II-ի՝ Միհրդատ VI-ի որդու։

Փառնակը Նիկոպոլիսի ճակատամարտում խաղթանակ էր տարել Կեսարի լեգատի՝ Գայոս Դոմիցիոս Կալվինոսի փոքրաթիվ հռոմեական զորքի նկատմամբ։ Այնուհետ նա վայրագություններ է իրականացրել հռոմեացի գերիների և տարածաշրջանի հռոմեացի քաղաքացիների նկատմամբ։ Երբ Փառնակը ստանում է Կեսարի մոտենալու մասին լուրը, նա դեսպաններ է ուղարկում և խաղաղություն խնդրում, սակայն Կեսարը մերժում է նրա առաջարկը։

## Զորքեր
Կեսարը ուներ VI վետերան լեգեոնից 2 կոհորտա, XXII ամբողջ լեգեոնը, գալատացիներից և վեքսիլացիոններից կազմված XXXVI լեգեոնը։ Նա ուներ նաև փոքրաթիվ հեծյալ ջոկատ։ Փառնակը ուներ մոտ 20-հազարանոց ուժեղ բանակ, որը հիմնականում կազմված էր ցեղային և աշխարհազոր հետևակից, բայց նաև իր մեջ ներառում էր արհեստավարժ ֆալանգ, լեգեոներներ և հեծելազոր։ Նա ուներ նաև մարտակառքեր։

## Ճակատամարտ
Ճակատամարտը տեղի է ունեցել Զելա քաղաքի մոտակայքում (ժամանակակից *Զիլե*), այժմ դա Թուրքիայի հյուսիսում գտնվող Թոքաթի մարզի բլրի գագաթին գտնվող փոքրիկ քաղաք է։ Պոնտական բանակը դիրքավորվել էր քաղաքի մոտ գտնվող բլրի գագաթին, բայց Կեսարը իր սեփական ճամբարն է խփում մոտակա բլրի գագաթին։ Պոնտական բանակը հանկարծակի հարձակում է գործում։ Այս գործողությունը անսպասելի էր, քանի որ դեմ էր տրամաբանությանը․ պոնտացիները թողել էին ամուր դիրքը և գրոհել էին սարն ի վեր։ Հարձակման արդյունքում հռոմեական բանակի շարքերում րոպեական խառնաշփոթ է սկսվում, սակայն հռոմեացի վետերան լեգեոներները կարողանում են արագորեն կազմակերպել պաշտպանական գիծը։ Կեսարը նետվում է հակահարձական և ստիպում պոնտական բանակին նահանջել բլրի ստորոտ, որտեղ էլ լխովին ջախջախում է նրանց։

## արդյունք
Ճակատամարտը Կեսարի ռազմական գործունեության վճռական կետերից էր, քանի որ նա 5-օրյա արշավանքը ընդդեմ Փառնակ II-ի այնքան արագ և ամբողջական էր, որ Կեսարը, ըստ Պլուտարքոսի (հաղորդելով ճակատամարտից 150 տարի անց), իր հաղթանակը նկարագրել է լատիներեն մի արտահայտությամբ, որն այժմ շատ հայտնի է՝ *[[Veni, vidi, vici]]* (Եկա, տեսա, հաղթեցի)։ Սվետոնիոսը նշում է, որ այդ նույն արտահայտությունը Կեսարն ասել է Զելայի հաղթանակի համար կատարվող տրիումֆի ժամանակ։ Փառնակը փախավ իր Բոսպորյան թագավորություն, սակայն սպանվեց իր նախկին կուսակիցներից մեկի ձեռքով։

## Տես նաև
*Կեսարի քաղաքացիական պատերազմ
*Նեղոսի ճակատամարտ (մ․թ․ա․ 47)

## Ծանոթագրություններ

## Արտաքին հղումներ
* 

Կատեգորիա:Հուլիոս Կեսարի ճակատամարտեր
Կատեգորիա:Հռոմի հանրապետության ճակատամարտեր
Կատեգորիա:Մ.թ.ա. 47
Կատեգորիա:Պոնտոսի թագավորության ճակատամարտեր
Նեղոսի ճակատամարտ (այլ կիրառումներ)

**Նեղոսի ճակատամարտ**, եզրույթը կարող է նշանակել՝

* Նեղոսի ճակատամարտ, ռազմական բախում Մեծ Բրիտանիայի և Ֆրանսիայի միջև, որը տեղի է ունեցել 1798 թվականին,
* Նեղոսի ճակատամարտ, ռազմական բախում, որը տեղի է ունեցել Հուլիոս Կեսարի և Պտղոմեոս XIII Թեոս Ֆիլոպատորի զորքերի միջև մ․թ․ա․ 47 թվականին։
Նարայի ազգային թանգարան

**Նարայի ազգային թանգարան** (), Ճապոնիայի ազգային արվեստի թանգարան։ Գտնվում է Նարա քաղաքում, որը երկրի մայրաքաղաքն է համարվել 710-784 թվականներին։

Թանգարանը հայտնի է բուդդայական արվեստի հարուստ հավաքածուով, որի մեջ ներառվում է նկարներ, քանդակներ, եկեղեցական ձեռագրեր։ Այստեղ նաև պահվում և ցուցադրվում են մոտակա եկեղեցիներին պատկանող կերպարվեստի գործեր։

## Պատմություն
thumb|Նոր շենքը
thumb|Բուդդայական արվեստի գրադարանը
Մինչև 1874 թվականին Նարայի կառավարիչ Ֆուդզի Տիխիրոյի կողմից թանգարանի հիմնումը ստեղծվել էր Նարայի Ցուցահանդեսային ընկերությունը։

Թանգարանը հիմնադրվել է 1889 թվականին և ունեցել է կայսրական կարգավիճակ։ Թանգարանի առաջին շենքը արված է արևմտյան ոճով, որը նախագծել է Կատայամա Տոկուման (1854—1917), կառուցումն ավարտվել է 1894 թվականին։ Թանգարանի առաջին ցուցահանդեսն անց է կացվել 1895 թվականին։ 1952 թվականին թանգարանը Կայսերականից վերանվանվել է Ազգային։ 1973 թվականին Ձյունձո Յուսիմուրան նախագծել է ցուցահանդեսի նոր շենք, որը կառուցվել է ըստ այդ նախագծի։ 1980 թվականին բացվել է Բուդդայական արվեստի գրադարանը։ 1997 թվականին ավարտվել է Արևելյան թևի շինարարությունը։

## Պատկերասրահ

Պատկեր:Extermination of Evil Sendan Kendatsuba.jpg|12-րդ դարի կակեմոնը՝ բարի ոգիների կողմից դեմոնների վտարման պատկերով
Պատկեր:Hell Scroll Nara Iron Mortar.jpg
Պատկեր:Hekijae.jpg
Պատկեր:Landscape Tenshō Shūbun.jpg


## Ծանոթագրություններ

Կատեգորիա:Ճապոնիայի թանգարաններ
Կատեգորիա:Ազգային թանգարաններ
Կատեգորիա:1889 հիմնադրված թանգարաններ
Կատեգորիա:1889 հիմնադրումներ Ճապոնիայում
Տիուանակո

**Տիուանակո կամ Տայպիկալա** (երբեմն՝ Տիաուանակո, Տիուանակու, Տիվանակո, ), հին քաղաք, համանուն անդյան քաղաքակրթության հոգևոր և քաղաքական կենտրոն։ Գտնվում է Բոլիվիայի Տիտիկակա լճի հարավային ափից 15 կմ հեռավորության վրա։ 2000 թվականին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Անվանում
Տեղական բնակչության մեծ մասը խոսում է այմարա (հնդկացիների երեք լեզուներից մեկը, որը հեռավոր նմանություն ունի կեչուալեզվի հետ), փոքրամասնությունը՝ ուրու (Uru) կամ նրա նման չիպայա (Chipaya) լեզուներով։ Նախկինում տարածված է եղել  ներկայում անհետացած պուկինա լեզուն։ Ալան Կոլատան կարծում էր, որ այս բոլոր լեզուները կարևոր են եղել Տիուանակոյում։ Տարածքի անվանումը այմարա լեզվով համահունչ է եղել Տայպիկալայի հետ (Taypikala, Taipikala), որը նշանակում է «քար կենտրոնում», քանի որ տարածքը, նրանց կարծիքով, գտնվում էր աշխարհի կենտրոնում։ Անվանումը, որով Տիաուանակաոն կոչել են նրա բնակիչները, չի պահպանվել նրանց՝ գիր չունենալու պատճառով։ Կարծիք կա, որ դրանից առաջ գոյություն է ունեցել անվանում նաև պուկինա լեզվով։

## Պատմություն
Համարվում է, որ նախագաղութային Բոլիվիայում արդեն 2-9-րդ դարերում Տիուանակոն եղել է ամենամեծ քաղաքը Կենտրոնական Անդյան տարածաշրջանում և Պուկինա պետության կենտրոնը։ Այդ ժամանակ քաղաքը գրավել է մոտ 6 կմ² տարածք և ունեցել 40 հազար բնակիչ։ Մոտ 1180 թվականին բնակիչները լքել են քաղաքը կոլյա (այմարա) ցեղերի կողմից Պուկինայի ջախջախումից հետո։

Պուկինա պետականության անկումից հետո Տիուանակոն՝ նրա կարևոր նշանակություն ունեցող կենտրոնը շարունակել է կարևոր դեր խաղալ ինկերի դիցաբանության մեջ։ Նրանք Տիուանակոն համարել են այն վայրը, որտեղից ծնունդով եղել են իրենց առաջին առասպելական կառավարիչ սապա ինկա Մանկո Կապակը և նրա քույրը և կինը՝ Մամա Օկլիոն։ Սա վկայում է այն վարկածի օգտին, որ պատմական ինկերի ծագել են  Տիուանակո տարածաշրջանից։

Տիուանակոն մեծ տեղ է զբաղեցնում այմարա ժամանակակից ժողովրդի լեգենդներում և հավատալիքներում։

## Շենքեր
Որոշ ուսումնասիրողների կարծիքով՝ ամենահին ավերակները վերաբերում են մ.թ.ա. 200 թվականից մինչև մեր թվարկության 200 թվականն ընկած ժամանակահատվածին, գլխավոր կառույցները՝ մեր թվրկության 600-1000 թվականներին ընկած ժամանակահատվածին։

## Պատկերասրահ

Պատկեր:Ruins Tiwanaku Bolivia.jpg
Պատկեր:Tiahuanaco Sun port.jpg|Արևի դարպասներ
Պատկեր:Puerta y escalinata del templo Kalasasaya Tiwanaku Bolivia.jpg|Կալասասայա տաճարի դարպասներն ու աստիճանները
Պատկեր:Tiwanaku1.jpg|Արձան Տիուանակոյում
Պատկեր:Cronicadelperu.jpg|«Պերուի տարեգրությունը» գրքի առաջին մասը, որն առաջին անգամ նկարագրել է Տիուանակոյի ավերակները (1553)


## Ծանոթագրություններ

## Աղբյուրներ
* 
* 
* 

## Գրականություն
* 

## Արտաքին հղումներ
* 
* 
* 
* 
* 
* 
* 

Կատեգորիա:Բոլիվիայի պատմություն
Կատեգորիա:Համաշխարհային ժառանգություն Բոլիվիայում
Կատեգորիա:Հարավային Ամերիկայի պատմական երկրներ
Էլ Վիսկաինո

**Էլ Վիսկաինո** (), Խաղաղ օվկիանոսի ծովածոցը և կենսոլորտային արգելոց Մեքսիկայում։ Գտնվում է Կալիֆոռնիայի թերակղզու կենտրոնական մասում։ Արգելոցն ստեղծվել է 1988 թվականին և իր տարածքով (25,5 հազար կմ²) Լատինական Ամերիկայի ամենամեծ արգելոցն է։ Կոչվել է հետազոտող Սեբաստյան Վիսկաինոյի անունով։

## Տեսարժան վայրեր
Արգելոցը ներառում է մի շարք ուշագրավ լանդշաֆտներ։ Օհո դե Լիեբրե և Սան Իգնասիո ծովալճակներում ձմեռում և բնադրում են ծովային կաթնասուների և ջրային թռչունների մի քանի տեսակներ։

Առաջինը թերակղզու տարածքը բնակեցրել են կոչի հնդկացիներն ավելի քան 11 հազար տարի առաջ։ Սիեռա դե Սան Ֆրանսիսկո լեռներում գտնվող քարանձավները, որտեղ նրանք ապրել են, դեռևս պահպանում են նրանց ստեղծագործությունների հետքերը:Արգելոցի տարածքում տեղակայված այս վայրերը բաց են զբոսաշրջիկների այցելության համար։

## Կենդանական աշխարհ
Քանի որ արգելոցի կլիման անապատային է (Սոնորայի անապատի և Ստորին Կալիֆոռնիայի անապատի հանգույց), կենդանական աշխարհը ներառում է գիշերային կենսակերպ վարող բազմաթիվ կենդանիներ՝ կոյոտներ, տարբեր կրծողներ, նապաստակներ։ Առանձնակի նշանակություն ունեցող կաթնասուններից է եղանաեղջյուրների Antilocapra americana peninsularis pronghorn էնդեմիկ տեսակը, հանդիպում են անապատային հաստեղջյուր և սևապոչ եղջերու։ Թռչուններից հանդիպում են ջրարծիվ, բակլանազգիներ, տառեղներ, որորներ։ Արգելոցի ջրային տարածքներում բնակվում են մոխրագույն կետեր, սովորական փոկեր, կալիֆոռնական ծովառյուծներ, հյուսիսային ծովային փղեր և կապույտ կետեր։ Ծովալճակներում կան ծովային կրիաների չորս վտանգված տեսակների ներկայացուցիչներ։

## Ծանոթագրություններ

## Արտաքին հղումներ
* 

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Մեքսիկայում
Կոլխիցին

**Կոլխիցին**, տրոպոլոնային շարքի ալկալոիդ, կոլխիցինային ալկալոիդների (հոմոմորֆիններ) շարքի հիմնական ներկայացուցիչ։

## Կոլխիցինի ստացում բույսերից
Կոլխիցինը անջատվում է Մելանտազգիների (*Melanthiaceae*) ընտանիքի  *Colchicum*, *Merendera* և *Gloriosa  ցեղերի բույսերից։*

Կոլխիցինի ստացման ամենատարածված աղբյուրը Շնդեղ աշնանայինն է (*Colchicum autumnale* L.)։

## Կոլխիցինի կենսասինթեզ
Բույսերում կոլխիցինի կենսասինթեզը ընթանում է մորֆինանային ալկալոիդների կենսասինթեզի նմանությամբ՝ ֆենիլալանինից և թիրոզինից՝  հոմոմորֆինանդիենոնների միջանկյալ ստացմամբ։

## Կոլխիցինի կիրառությունը բույսերի պոլիպլոիդ ձևերի ստացման համար
Հայտնի մուտածին է։ Ունի ուժեղ արտահայտված հակամիտոտիկ հատկություններ, որը պայմանավորված է կոլխիցինի՝ տուբուլինի սպիտակուցներին միանալու հատկությամբ։ Տուբուլինը առաջացնում է միկրոխողովակներ, որոնք մասնակցում են բջջի բաժանման մետաֆազի փուլի ժամանակ քրոմոսոմների տարամիտման գործընթացին։ Կիրառվում է (կոլխամինի՝ կոլխիցինի դիացետիլացված ածանցյալի հետ միասին) բույսերի պոլիպլոիդ ձևերի ստացման  և կարիոտիպացման համար։

Բույսերի կոլխիցինով մշակման արդյունքում հիմնականում ստացվում է միքսոպլոիդ առանձնյակներ։ Հազվադեպ ստացվում են պերեկլինալ և սեկտորիալ քիմեռներ, սակայն միքսոպլոիդ բույսերի անհատական զարգացման ընթացքում քիմեռայնությունը փոխվում է և ավելի հաճախ հանդիպում են պերեկլինալ քիմեռներ։

1970-ականներից կոլխիցինը կիրառվում է ֆալենոփսիսի և այլ խոլորձազգիների սելեկցիայի համար։

## Բժշկական կիրառություն
alt=|border|աջից|268x268փքս

Կոլխիցինը օգտագործվում է հոդատապի բուժման (ցավի թուլացման համար) և ամիլոիդոզի պրոֆիլակտիկայի համար միջերկրածովյան հիվանդության ընթացքում։

### Օգտագործման ձևեր և դեղաչափ
Ներքին ընդունման համար։ Հոդատապի սուր նոպաներ և բորբոքային պրոցեսներ․ 1ին  օր՝ 1  մգ օրը երեք անգամ (առավոտյան, կեսօրին և երեկոյան), 2-րդ և 3-րդ օրերին՝ 1 մգ օրը երկու անգամ (առավոտյան և երեկոյան), 4-րդ և մնացած օրերին՝ 1 մգ (երեկոյան)։ Օրական առավելագույն դեղաչափը կազմում է 6 մգ։ Հոդատապի նոպաների պրոֆիլակտիկայի համար 1 մգ երեկոյան՝ 3 ամսվա ընթացքում։ Պարբերական հիվանդության ընթացքում՝ ամիլոիդոզով բարդացման դեպքում կիրառվում է երկար ժամանակահատվածում՝ 5 տարի և ավելի, օրական 1-1,5 մգ դեղաչափով։

Կոլխիցինը միանում է բջիջների միկրոխողովակների տուբուլինի հետ և որպես արդյունք միկրոխողովակները քայքայվում են՝ նպաստելով քրոմոսոմային մուտացիաների առաջացմանը։

## Ծանոթագրություններ

## Գրականություն
* Колхициновые алкалоиды // Большая химическая энциклопедия. — Т. 2. — М: «Советская Энциклопедия», 1990.


## Արտաքին հղումներ
*Կոլխիցին - Մեդեքս

Կատեգորիա:Ալկալոիդներ
Սիրով, Վիկտոր

«**Սիրով, Վիկտոր**» (), ամերիկյան պատանեկան դրամա վեբ հեռուստասերիալ, ստեղծվել է Իսահակ Ափթաքերի և Էլիզաբեթ Բերգերի կողմից, նկարահանվել է 2018 թվականին թողարկված «Սիրով, Սայմոն» ֆիլմի հիման վրա։ Սերիալի պրեմիերան տեղի է ունեցել Hulu 2020 թվականի հունիսի 17-ին։ Այն արտադրվում է 20th Century Fox Television-ի կողմից, իսկ Ափթաքերը և Բերները հանդես են գալիս որպես շոուրաններ։

Մայքլ Չիմինոն մարմնավորել է Ատլանտայում բնակվող կոլումբիական և պուերտոռիկոյան ընտանիքի անդամ Վիկտորի դերը։ Սերիալի նկարահանումները սկսվել են 2019 թվականի օգոստոսին Լոս Անջելեսում։

## Սյուժե
Սերիալը պատմում է Քրիկվուդ ավագ դպրոցի նոր աշակերտ Վիկտորի մասին։ Ներկայացվում է նրա ինքնաճանաչումը, խնդիրներ տան անդամների և սեռական կողմնորոշման հետ։ Նա դիմում է Սայմոնին, երբ նրան թվում է, թե դժվար է կողմնորոշվել ավագ դպրոցում։

## Դերասանական կազմ և կերպարներ
* Մայքլ Չիմինո՝ Վիկտոր Սալազար, Քրիկվուդի միջնակարգ դպրոցի նոր աշակերտ, որը պայքարում է իր սեռական կողմնորոշման դեմ և փորձում է հարմարվել նոր քաղաքին
* Ջորջ Սիր՝ Բենջամին Բենջի Քեմբելի, Վիկտորի գեյ ուրախ, ինքնավստահ ու հմայիչ դասընկերը, որը նրան շատ է դուր գալիս
* Ռեյչլ Նաոմի Հիլսոն՝ Միա Բրուքս, Վիկտորի խելացի ընկերուհին, որը ունի արագ միտք 
* Էնթոնի Թարփել՝ Ֆելիքս Ուեսթեն, Վիկտորի նոր տարօրինակ հարևանը 
* Բեբե Վուդ՝ Լեյք Քանինգեմ, Միայի լավագույն ընկերուհին, որը ունի կախվածություն սոցիալական ցանցերից
* Մեյսոն Գուդինգ՝ Էնդրյու, Քրիկվուդսի ինքնավստահ և հայտնի բասկետբոլի խաղացող 
* Իզաբելա Ֆերեիրա՝ Փիլար Սալազար, Վիկտորի կրտսեր քույրը
* Մատեո Ֆերնանդես՝ Էդրիան Սալազար, Վիկտորի կրտսեր եղբայրը 
* Ջեյմս Մարտինես՝ Արմանդո Սալազար, Վիկտորի հայրը, որը շատ է աշխատում իր ընտանիքի համար
* Անա Օրթիզ՝ Իզաբել Սալազար, Վիկտորի մայրը, որը իրեն զգում է ճնշված նոր քաղաք տեղափոխվելուց հետո
* Նիք Ռոբինսոն՝ Սիմոն Սփիր, կրկնում է իր դերը «Սիրով, Սիմոն» ֆիլմից, հիմանակում հայտնվում է կադրից դուրս՝ ձայնի միջոցով

## Արտադրություն
### Նկարահանումներ
Ֆիլմի նկարահանումները սկսվել են 2019 թվականի օգոստոսին Լոս Անջելեսում, իսկ առաջին սերիայի ռեժիսորը Էմի Յորք Ռուբինն է։

### Երաժշտություն
Առաջին եթերաշրջանի սաունդթրեքը, որը ներառում է ԼԳԲՏՔ+ արտիստների երեք նոր երգեր և Լիլանդի հետ համահեղինակությամբ գրված բոլոր երգերը, թողարկվել է 2020 թվականի հունիսի 19-ին Hollywood Records-ում։

## Ծանոթագրություններ

Կատեգորիա:2020 հեռուստասերիալներ
Կատեգորիա:Hulu-ի բնօրինակ ծրագրեր
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Գեյերի թեմատիկայով հեռուստասերիալներ
Էրբիլ միջնաբերդ

**Էրբիլ միջնաբերդ** (, , ), Իրաքի Էրբիլ քաղաքի պատմական կենտրոնում գտնվող միջնաբերդ (փաստացիորեն վերահսկվում է Իրաքյան Քուրդիստանի կողմից)։

Միջնաբերդն զբաղեցնում է 102 հազար մ² տարածք։ Այս դամբարանաբլուրի վրա բնակավայրի գոյության ամենավաղ վկայությունը թվագրվում է մ.թ.ա. 5-րդ հազարամյակով։ Միջնաբերդը, որը կարևոր դեր խաղացել Նոր Ասորեստանի ժամանակաշրջանից մինչև XIII դարի կեսերը, իր ռազմական նշանակությունը կորցրել է մոնղոլական նվաճումից հետո։

Միջնաբերդի միակ պահպանված կրոնական վայրը ներկայում մզկիթն է։ 2007 թվականից միջնաբերդի տարածքում իրականացվել են քրդական կառավարության նախաձեռնած հնագիտական պեղումներ և վերականգնման աշխատանքներ, որի ավարտից հետո նախատեսվել է այնտեղ տեղափոխել մոտ 50 ընտանիք։

Էրբիլ միջնաբերդը համարվում է մոլորակի ամենահին վայրը, որն իր ամբողջ պատմության ընթացքում մշտական բնակչություն ունի։ 2014 թվականի հունիսի 21-ին այն ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների  ցանկում։

## Ծանոթագրություններ

## Գրականություն
*
*
*
*
*
*
*
*
*
*
*
* Grousset, Rene, *The Empire of the Steppes*, (Translated from the French by Naomi Walford), New Brunswick: Rutgers University Press (1970)

Կատեգորիա:Համաշխարհային ժառանգություն Իրաքում
Կատեգորիա:Էրբիլ
Հոգեկից

**Հարազատ հոգի** կամ **հոգեկից** (), անձ, որի հետ մարդը զգում է խորը կամ բնական մտերմության զգացում։ Այդ մտերմությունը կարող է նմանություն, սեր, ռոմանտիկա, պլատոնական հարաբերություններ, հարմարավետություն, ինտիմ հարաբերություններ, սեռականություն, սեռական գործունեություն, հոգևորականություն, համատեղելիություն և վստահություն ներառել։

## Նշանակություն
Ժամանակակից օգտագործման մեջ «հոգեկիցը» սովորաբար վերաբերում է ռոմանտիկ կամ պլատոնական զուգընկերոջը՝ նկատի ունենալով բացառիկ ցմահ կապ։ Սովորաբար դա նշանակում է մեկ այլ անձի հետ լինել ամենաուժեղ կապի մեջ, որին ընդհանրապես կարելի է հասնել։ Ընդունված է, որ մարդն իրեն «ավարտված» է զգում, երբ գտնում է իր հոգեկցին, քանի որ մասամբ ընկալվող սահմանման մեջ ենթադրվում է, որ երկու հոգիները պետք է միավորվեն։ «Հոգեկից» () տերմինն անգլերենում առաջին անգամ հայտնվել է 1822 թվականին՝ Սամուել Քոլրիջի գրություններից մեկում։

### Քննադատություն
Որոշ հոգեբաններ պնդում են, որ այն համոզմունքը, որ հոգեկիցը գոյություն ունի հատուկ որոշակի մարդու համար, անիրատեսական ակնկալիք է։

## Հասկացության պատմական կիրառում
### Թեոսոֆիա
Ըստ թեոսոֆիա էզոթերիկ կրոնական շարժման, որի հավակնությունները մշակվել են Էդգար Քեյսիի կողմից, Աստված ստեղծել է անդրոգինային հոգիներ՝ հավասարապես տղամարդկանց և կանանց։ Ավելի ուշ տեսությունները պնդում են, որ հոգիները բաժանվել են առանձին գենդերների, գուցե այն պատճառով, որ նրանք կարմա են առաջացրել՝ Երկրի վրա խաղալով, կամ «տարանջատվել են Աստծուց»։ Մի շարք ռեինկարնացիաների ընթացքում յուրաքանչյուր կեսը փնտրում է մյուս կեսին։ Երբ բոլոր կարմայական պարտքերը մաքրվեն, նրանք կրկին կմիավորվեն միասին և կվերադառնան վերջնակետայինին։

### Նյու Էյջ
Ըստ Մարկ Լ․ Փրոֆեթի և Էլիզաբեթ Քլեր Փրոֆեթի, հոգակիցն առանձին էություն է, որի հետ մարդը շատ կյանքեր է անցկացրել որպես ընկեր, սիրեկան, զուգծընկեր կամ գործընկեր, և որին նա սովորաբար ձգտում է որոշակի առաքելություն իրականացնելու համար։ Նրանք նկարագրում են հոգեկցին որպես շատ պոտենցիալ հոգևոր եղբայրներից և քույրերից մեկը։

## Տես նաև
* Միջանձնային հարաբերություններ
* Պլատոնական սեր
* Ռոմանտիկ սեր
* Լավագույն ընկերներ՝ ընդմիշտ
* Անպայմանական սեր

## Ծանոթագրություններ

Կատեգորիա:Միջանձնային հարաբերություններ
Կատեգորիա:Նյու Էյջ
Կատեգորիա:Սեր
Կատեգորիա:Սիրո փիլիսոփայություն
Ալեքսանդր Մյագկով

**Ալեքսանդր Մյագկով** (, ), խորհրդային բեմադրող նկարիչ։

## Կենսագրություն
Ալեքսանդր Մյագկովը ծնվել է 1923 թվականի հուլիսի 12-ին, Մոսկվայում։ Եղել է Հայրենական մեծ պատերազմի մասնակից։ 1953 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի գեղարվեստական ֆակուլտետը (եղել է Ֆ. Բոգորոդսկոյի, Յ. Պիմենովի, Գ. Շեգալի աշակերտը)։ Ալեքսանդր Մյագկովը մահացել է 2002 թվականի մարտի 1-ին։ Թաղված է Մոսկվայում, Վագանկովյան գերեզմանատանը։

## Ֆիլմագրություն
* 1956 թվական` Ջոկապանի երգը 
* 1958 թվական` Փեսացուն այն աշխարհից
* 1959 թվական` Լավան սարերից
* 1960 թվական` Փորձաշրջան
* 1961 թվական` Ալյոնկան 
* 1962 թվական` Մեծ ճանապարհը
* 1963 թվական` Ես քայլում եմ Մոսկվայում
* 1965 թվական` Վաղվա փողոցի վրա
* 1966 թվական` Մարդը, որին ես սիրում եմ
* 1968-1971 թվականներ` Ազատում
* 1974 թվական` Նպատակի ընտրությունը
* 1977 թվական` Ազատության զինվորները
* 1979 թվական` Բալլադ սպորտի մասին 
* 1980 թվական` Ռուսաստանի սպիտակ ձյունը 
* 1981 թվական` Օ՜, սպո՛րտ, դու խաղաղություն ես
* 1981 թվական` Աշխարհի ութերորդ հրաշալիքը
* 1985 թվական` Միայնակ լող

## Մրցանակներ
* Լենինյան մրցանակ (1972 թվական)` «Ազատում» կինոէպոպեայի ձևավորման համար
* ՌԽՖՍՀ ժողովրդական նկարիչ (1980 թվական)

## Ծանոթագրություններ

Կատեգորիա:Նկարիչներ այբբենական կարգով
Կատեգորիա:ՎԳԻԿ-ի շրջանավարտներ
Կատեգորիա:ԽՍՀՄ կինեմատոգրաֆիստների միության անդամներ
Կատեգորիա:Հայրենական մեծ պատերազմի մասնակիցներ
Կատեգորիա:Խորհրդային նկարիչներ
Մայքլ Ռոնդա

**Մայքլ Ռոնդա** (, ), մեքսիկացի դերասան և երգիչ, հայտնի է Ես Լունան եմ ֆիլմում Սիմոն Ալվարեսի իր դերով։

## Կյանք և կարիերա
Ռոնդայի հայրը` Դևիդը, ունի իտալական ծագում,, իսկ մայրը` Վիկին, մեքսիկական։ Նա ընտանիքում միջնեկ երեխան է, ունի ավագ քույր` Ալեսանդրան և փոքր եղբայր` Քևինը։ 2011 թվականին նա ստացել է բազմաթիվ դերեր, օրինակ, Կամիլոյի դերը La fuerza del destino ֆիլմում։ Նա նկարահանվել է նաև «La Noche del Pirata» և «Bacalar» գեղարվեստական ֆիլմերում` մարմնավորելով Դանիի և Սանդյագոյի դերերը։ Նա ավելի ճանաչված է Պոնչոյի դերով «Como dice el dicho» հեռուստասերիալում։ 2016 թվականից մարմնավորել է Սիմոն Ալվարեսի դերը «Ես Լունան եմ» լատինաամերկյան հեռուստասերիալում։

## Ֆիլմագրություն

## Սկավառակագրություն
## Սինգլներ

## Մրցանակներ և առաջադրումներ

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի դերասաններ
Կատեգորիա:Հեռուստատեսային դերասաններ
Կատեգորիա:Մեքսիկացի դերասաններ
Կատեգորիա:Մեքսիկացի երգիչներ
Կատեգորիա:Մեքսիկացի կինոդերասաններ
Կարլ Լյուիս

**Ֆրեդերիկ Կարլտոն Կարլ Լյուիս**, (, ), ամերիկացի թեթևաթլետ, կարճ տարածության վազքի և հեռացատկի  Օլիմպիական խաղերի իննակի և աշխարհի առաջնության ութակի  չեմպիոն, եղել է այն եզակի մարզիկներից մեկը, որը կարողացել է  4 Օլիմպիական խաղերում նույն մարզաձևից  անընդմեջ նվաճել ոսկի մեդալ (1984, 1988, 1992 և 1996 թվականներ, հեռացատկ)։

3 անգամ անընդմեջ՝ 1982, 1983 և 1984 թվականներին ճանաչվել է աշխարհի լավագույն թեթևաթլետ։ Հեռացատկ մարզաձևում 7 անգամ՝ 1981—1985 և 1988, 1992 թվականներին և կարճ տարածության վազք (200 մետր) մարզաձևում 3 անգամ՝ (1983, 1984, 1987) թվականներին  ցուցաբերել է աշխարհի լավագույն արդյունքը։

Աստուրիայի արքայադստեր մրցանակի դափնեկիր է (1996)

## Կենսագրություն
Ծնվել է 1961 թվականին  Ալաբամա նահանգի Բիրմինգհեմ քաղաքում։  Նախնական շրջանում Լյուիսի մարզիչը եղել է հայրը, որը նաև մարզում էր այլ մարզիկների։ Ծնողները աշխատել են տեղի աթլետիկայի ակումբում, մայրը եղել է մարզիկ, հանդես է եկել Պանամերիկյան խաղերում, եղբայրը՝ Քլիվլենդը եղել է պրոֆեսիոնալ ֆուտբոլիստ, իսկ քույրը՝ Քերոլին պրոֆեսիոնալ հեռացատկորդ, 1983 թվականի աշխարհի առաջնության բրոնզե մեդալակիր։

## Մարզական կարիերա
thumb|left|1984 թվականի օլիմպիական խաղերի ժամանակ
Լյուիսը եզակի է նրանով, որ 4 Օլիմպիական խաղերում նա ներկայացրել է 10 համար և նվաճել 9 ոսկե և մեկ արծաթե մեդալ։ Օլիմպիական խաղերում կարճ տարածության վազքից (200 մետր) նա  է զիջել է միայն Ջո Դելոուչին, որը 1988 թվականի Սեուլի օլիմպիական խաղերում գրանցել է ռեկորդ՝ 19,75 վայրկյան, իսկ Լյուիսը երկրորդն էր՝ 19,79 վայրկյան։ Դա Դելոուչիի կարիերայի միակ օլիմպիական մրցաշարն էր։

Սեուլում 100 մետրանոց վազքում Լյուսը զիջել է կանադացի  Բեն Ջոնսոնին, սակայն վերջինս հետագայում  որակաազրկվել է և ոսկի մեդալին արժանացել է Լյուիսը։ Սեուլում Լյուիսը ԱՄՆ հավաքականի կազմում  պետք է մասնակցեր  4×100  վազքամրցույթին, սակայն  նախնական մրցումների փուլում թիմը որակազրկվել է և  ե դուրս չի եկեել եզրափակիչ։

1991 թվականի աշխարհի գավաթի առաջնության ժամանակ Լյուիսը ցուցաբերել է հեռացատկի բացառիկ ցուցանիշ՝ 8,83, 8,91, 8,87, 8,84 մ և գերազանցել  դրանից առաջվա  լավագույն ռեկորդին, որը գրանցվել էր 1968 թվականին Մեխիկոյում՝ Ամառային օլիմպիական խաղերի ժամանակ, ռեկորդը պատկանում էր ամերիկացի լեգենդար հեռացատկորդ Ռոբերտ Բիմոնին, որը ռեկորդ էր գրանցել՝ նախորդ ռեկորդից 55 սմ ավել ցատկելով։ Սակայն թռիչքի ժամանակ թեքումը փոքր-ինչ գերազանցել է թույլատրելի սահմանը և մրցավարները չեն հաշվել Լյուիսի թռիչքը։ Մրցաշարի հաղթող է ճանաչվել ամերիկացի հեռացատկորդ Մայք Պաուելը, գրանցելով նոր ռեկորդ՝ 8,95 մ։

1996 թվականին Ատլանտայի օլիմպիական խաղերում Լյուսը մասնակցել է հեռացատկ մարզաձևին և ճանաչվել հաղթող։ 1997 թվականին նա ավարտել է իր մարզական կարիերան։

## Փաստեր
*1979 թվականին ԽՍՀՄ ազգերի Սպարտակիադայի ժամանակ Լյուիսը 803 սմ արդյունքով գրավել է 3-րդ տեղը
*Ֆորմուլա 1-ի աշխարհի քառակի չեմպիոն  Լյուիս Կարլ Դեվիդսոն Համիլթոնը կրում է Լյուս Կարլսոնի անունը
*1990 թվականից դարձել է վեգաններ

## Ծանոթագրություններ

## Արտաքին հղումներ
* Сайт Карла Льюиса     
* Карл Льюис на сайте МОК 

Կատեգորիա:Ամերիկացի աթլետներ
Կատեգորիա:Ամերիկացի օլիմպիական չեմպիոններ
Կատեգորիա:Անձինք նամականիշերի վրա
Կատեգորիա:Թեթևատլետներ
Կատեգորիա:Մարզիկներ այբբենական կարգով
Ջոն Նեյբեր

**Ջոն Ֆիլիպս Նեյբեր** (, ), ամերիկացի լողորդ, օլիմպիական խաղերի քառակի չեմպիոն։

## Կենսագրություն
Ջոն Նեյբերը ծնվել և մեծացել է Իլինոյս նահանգի Էվանսթոն քաղաքում։ Միջնակարգ դպրոցն ավարտելուց հետո նա ընդունցել է Հարավային Կալիֆոռնիայի համալսարան։ Նեյբերն այն ավարտել է 1977 թվականին հոգեբանության ոլորտում բակալվրի աստիճանով։ Համալսարանում ուսումնառության ժամանակ Ջոնը օգնեց *USC Trojans* ուսանողական թիմին չորս անգամ նվաճել ուսանողների միջև Ուսանողական սպորտաձևերի ազգային ասոցիացիայի կողմից անցկացվող լողի և ջրացատկի առաջնությունը ։

1976 թվականի Ամառային Օլիմպիական խաղերում Նեյբերը նվաճեց չորս ոսկե մեդալ։ Այդ լողերի ընթացքում Նեյբերը սահմանեց նոր համաշխարհային ռեկորդ։ Նեյբերի՝  100մ և 200մ մեջքի վրա լողի ոճում սահմանած ռեկորդները չեն հաղթահարվել յոթ տարի շարունակ։

Օլիմպիադայից հետո Նեյբերը պարգևատրվեց Ջեյմս Սալիվաննայի շքանշանով որպես տարվա Ամերիկյան սիրողական մարզիկ։ 1982 թվականին Նեյբերը ընդգրկվեց փառքի սրահում որպես *Պատվո լողորդ* ():

Մեծ սպորտից հեռանալուց հետո Նեյբերը տարբեր ժամանակներում աշխատել է մեկնաբան, մոտիվացիոն խոսնակ և պրոֆեսիոնալ գրող
:

2014 թվականի մայիսից Ջոն Նեյբերը հանդիսանում է Վուդսայդի միջնակարգ դպրոցի փառքի սրահի անդամ։

## Ծանոթագրություններ

## Արտաքին հղումներ
*  John Naber  – Sports-Reference.com կայքում Օլիմպիական վիճակագրություն
* [ John Naber (USA)](http://www.ishof.org/john-naber--(usa).html) 

Կատեգորիա:Ամերիկացի լողորդներ
Կատեգորիա:Ամերիկացի օլիմպիական չեմպիոններ
Կատեգորիա:Հարավային Կալիֆոռնիայի համալսարանի շրջանավարտներ
Հեռախոսային օպերատորներ (հեռուստասերիալ)

«**Հեռախոսային օպերատորներ**» (), իսպանական պատմական դրամա հեռուստասերիալ։ Առաջին եթերաշրջանը բաղկացած է 16 սերիաներից, որը թողարկվել է 2 մասով։ Առաջին մասը թողարկվել է Նեթֆլիքսի կողմից 2017 թվականի ապրիլի 28-ին։ Երկրորդ եթերաշրջանը հասանելի է դարձել 2017 թվականի դեկտեմբերի 25-ին, իսկ երրորդ եթերաշրջանը՝ 2018 թվականի սեպտեմբերի 7-ին։ Սերիալը երկարացվել է չորրորդ եթերաշրջանով։ Հինգերորդ եթերաշրջանի առաջին մասը թողարկվել է Նեթֆլիքս հարթակում 2020 թվականի փետրվարի 14-ին։

## Սյուժե
1928 թվականին Մադրիդում սկսում է գործել ժամանակակից հեռահաղորդակցային ընկերություն։ Սերիալը պատմում է չորս երիտասարդ կանանց կյանքի մասին՝ նրանց քաղաք տեղափոխվելուց հետո այդ ընկերությունում աշխատելու համար։

## Դերերում
* Բլանկա Սուարես՝ Ալբա Ռոմերո/Լիդիա Ագիլեր
* Յոն Գոնսալես՝ Ֆրանցիսկո Գոմես 
* Անա Ֆերնանդես՝ Կառլոտա Ռոդրիգես դե Սենիլոսա 
* Մեգի Սիվանտոս՝ Անխելես Վիդալ
* Նադիա դե Սանտիագո՝ Մարիա Ինմակուլադա «Մարգա» Սուարես 
* Մարտին Ռիվաս՝ Կառլոս Սիֆուենտես  
* Անա Պոլվորոսա՝ Սառա Միլան 
* Սերխիո Մուռ՝ Մարիո 
* Բորխա Լունա՝ Միգել Պասկուալ 
* Նիկո Ռոմերո՝ Պաբլո
* Իրիա դել Ռիո՝ Կառոլինա 
* Անխելա Կրեմոնտե՝ Էլիսա Սիֆուենտես 
* Կառլոս Կանովսկի՝ տեսուչ Բելտրան
* Կոնչա Վելասկո՝ Կառմեն Սիֆուենտես

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2017 հեռուստասերիալներ
Կատեգորիա:Իսպանական հեռուստասերիալներ
Կատեգորիա:Իսպաներեն հեռուստասերիալներ
Կատեգորիա:Լեսբուհիների թեմատիկայով հեռուստասերիալներ
Կատեգորիա:Նեթֆլիքսի բնօրինակ ծրագրեր
Անվար Հադիդ

**Անվար Մոհամեդ Ջերարդ Հադիդ** (, ), ամերիկացի նորաձևության մոդել և հեռուստատեսային գործիչ։ 2016 թվականին նա պայմանագիր է կնքել IMG Models մոդելային գործակալության հետ։

## Վաղ կյանք և կարիերա
Անվար Հադիդը անշարժ գույքով զբաղվող Մոհամեդ Հադիդի ու հոլանդացի հեռուստահաղորդավարուհի և մոդել Յոլանդա Հադիդի որդին է։ Նա երկու քույր ունի՝ մոդելներ Ջիջի Հադիդը և Բելլա Հադիդը։ Անվարը ծնվել է 1999 թվականի հունիսի 22-ին։ Նա նաև երկու քույր ունի իր հոր նախկին ամուսնությունից՝ Մարիել և Ալանա։ Հադիդը ի սկզբնապե մեծացել է Սանտա Բարբարայի ագարակում, այնուհետև տեղափոխվել է Մալիբու, երբ նա դեռ տարրական դպրոցում էր սովորում։ Հադիդը հաճախել է Մալիբուի ավագ դպրոցը և Վեսթմարկի դպրոցը, հանդես գալով դրանց ֆուտբոլային թիմերում։

Հադիդը կատարել է իր մոդելային դեբյուտը 2015 թվականի հոկտեմբերին Nylon ամսագրում։ Նա եղել է նաև Teen Vogue-ի 2016 թվականի հունիսի/հուլիսի շապիկի վրա։ 2017 թվականին նա անվանվել է Hugo Boss-ի՝ HUGO տղամարդկային հագուստի պաշտոնական դեմքը։ 2017 թվականին Հադիդը հանդես է եկել Նյու Յորքի նորաձևության շաբաթվա ընթացքում։ Նա պայմանագիր է կնքել IMG Models մոդելային գործակալության հետ։ Քեմերոն Դալասի հետ միասին Հադիդը նկարահանվել է Teen Vogue-ի 2016 թվականի հունիս/հուլիս շապիկի համար։

Անվար Հադիդը նաև հայտնվել է «Բևեռլի Հիլզի իրական տնային տնտեսուհիները» () ռեալիթի հեռուստաշոուում։

## Անձնական կյանք
Հադիդը, նրա քույրը՝ Բելլան և մայրը՝ Յոլանդան, տառապում են լայմի հիվանդությամբ։ Նրա մոտ այն ախտորոշել է 2013 թվականին։

2017 թվականին նա հանդիպել է դերասանուհի Նիկոլա Պելտցի հետ, որը չորս տարով մեծ է նրանից։ Մեկ ու կես տարի անց զույգը բաժանվել է։

2019 թվականի հուլիսին հայտնի է դարձել, որ Անվարը հարաբերությունների մեջ է գտնվում բրիտանացի երգչուհի Դուա Լիպայի հետ։

## Ծանոթագրություններ

## Արտաքին հղումներ
* IMG Models պորտֆոլիո 
* 

Կատեգորիա:Մոդելներ այբբենական կարգով
Կատեգորիա:Ամերիկացի մոդելներ
Կատեգորիա:Ամերիկացի հեռուստատեսային դեմքեր